Un total de 139 conductors donaren positiu en alcohol i 52 en altres drogues en 2018
10 de gener 2019

![](/media/c43pgv0n/79_c_drogasyalcohol.jpg)  
  

Un total de 139 conductors han donat positiu en alcohol en 2018 en les 1.456 proves fetes per la Policia Local en controls d’alcoholèmia. Esta xifra suposa que ha donat positiu un 9’54 % de les proves fetes. D’esta quantitat, 39 conductors han superat els 0’60 mg/l i han sigut detinguts, mentre que els altres 100 sols han incorregut en infracció administrativa perquè han superat el 0’25 mg/l, però no han passat de 0’60 mg/l. També han sigut detinguts 6 conductors per conduir sense carnet o per no tindre punts.

  

A més, 52 conductors han donat positiu en altres drogues, pero en este cas la Policia Local sols fa la prova quan observa que hi ha indicis que indiquen que el conductor puga haver-ne consumit. Estos 52 casos han sigut infraccions administratives perquè la droga consumida no afectava a la conducció dels conductors. Les substàncies més detectades han sigut el cànnabis, seguida de la cocaïna, i amb menor incidència amfetamines, ketamina i opiacis.

  

El regidor de Policia Local, Enric Ariño, ha destacat el treball conjunt de les seccions de Districte-Trànsit i de Seguretat Ciutadana de la Policia Local a més de recordar que  una de les funcions que té la policia és vetllar per la seguretat dels ciutadans sobretot pel que fa al trànsit, “**on s'ha comprovat que una de les causes que originen els accidents també dins dels cascos urbans és el consum de estupefaents i alcoho**l”. Com a conclusió, el regidor “**ressalta que de la campanya de l'any passat, sols un 9’5% de les proves fetes han sobrepassat els límits permesos**”.

  

L’Ajuntament de Sagunt està treballant des de fa anys amb la Direcció General de Trànsit (DGT), mitjançant un conveni de col·laboració que desenvolupa un pla de suport a la Policia Local en materia de proves d’alcohol i altres drogues. Amb este pla, la DGT ha realitzat cursos de formació i ha dotat d’instruments a la Policia Local per a la realització de controls de drogues.

  

L’enquesta de la Fundació Mapfre sobre conducció i drogues en 2018 conclou que la tolerància a consumir i conduir és molt alta, sobretot en jóvens. Segons esta enquesta,  a pesar de considerar les drogues com un factor de risc, dos de cada tres conductors jóvens reconeixen haver viatjat en el últims mesos amb un conductor begut, i un de cada tres, amb un que havia consumit porros. 

  

*   [](http://www.facebook.com/sharer.php?u=https://aytosagunto.es/va/actualitat/un-total-de-139-conductors-donaren-positiu-en-alcohol-i-52-en-altres-drogues-en-2018/ "Facebook")
*   [](http://twitter.com/share?url=https://aytosagunto.es/va/actualitat/un-total-de-139-conductors-donaren-positiu-en-alcohol-i-52-en-altres-drogues-en-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-total-de-139-conductors-donaren-positiu-en-alcohol-i-52-en-altres-drogues-en-2018/ "Linked In")
*   [](mailto:?body=https://aytosagunto.es/va/actualitat/un-total-de-139-conductors-donaren-positiu-en-alcohol-i-52-en-altres-drogues-en-2018/)